Man se liggaam in huis gevindArgieffoto Sers. Kealeboga Molale, woordvoerder van die polisie, sê die oorledene, tussen 45 en 47 jaar oud, is Donderdag laas lewend gesien. Sy liggaam is Sondag gevind. “Sy familie het bekommerd geraak toe hulle hom nie weer gesien het nie. Hulle is na sy huis waar hulle hom op die sitkamer se vloer aangetref het met sy voete vasgebind en met sy gesig onder ŉ mat.” Molale sê die oorsaak van sy dood sal met ŉ nadoodse ondersoek vasgestel word. Niemand is nog in hegtenis geneem in verband met die voorval nie.